በ12 ሚሊዮን ብር የተገነባው የቁስቋም ብርሃን የህፃናት ማዕከል ተመረቀ
አዲስ አበባ፡- በቀዳማዊት እመቤት ጽህፈት ቤት በ12 ሚሊዮን ብር በአዲስ አበባ የቁስቋም ብርሃን የህጻናት ማሳደጊያ ማዕከል ትናንት ተመርቋል። በ820 ካሬ ሜትር
ቦታ ላይ
ያረፈው ማዕከሉ
96 የህጻናትና ታዳጊዎች
መኝታ ክፍሎች፣
72 ሰው የሚያስተናግድ
ላይብረሪ፣ የአስተዳደር
ቢሮ፣ ዘመናዊና
ባህላዊ የማብሰያ
ክፍሎች፣ የመመገቢያ
አዳራሽ፣ የሞግዚቶች
ማረፊያ ያካተተ
መሆኑ ተነግሯል።
የግንባታው ሥራ
በስድስት ወር
እንደተጠናቀቀ ታውቋል።
የምረቃ መርሐ
ግብሩ ላይ
ንግግር ያደረጉት
ቀዳማዊት እመቤት
ወይዘሮ ዝናሽ
ታያቸው፤ የማዕከሉ
ግንባታ በአጭር
ጊዜ በመጠናቀቁ
ደስተኛ መሆናቸውን
ተናግረዋል። ግንባታውን
ያከናወነውን አፍሮ
ጽዮንን በአጭር
ጊዜ በማጠናቀቁ
አመስግነዋል። ለህጻናት የሚደረግ ድጋፍ ከፍተኛ ፋይዳ እንዳለው የገለጹት ቀዳማዊት እመቤት ወይዘሮ ዝናሽ፤ አቅም ያላቸው ኢትዮጵያውያን መዋዕለ ንዋያቸውን በህጻናት ላይ ቢያፈሱ እንደሚጠቀሙ ጠቁመዋል። ህጻናትን የመደገፍ ፍላጎት ያላቸው ሰዎች ከቀዳማዊት እመቤት ጽህፈት ቤት ጋር በመነጋገር መደገፍ እንደሚችሉ እና ጽህፈት ቤቱን የመርዳት ፍላጎት ያላቸውን ሰዎች ችግር ውስጥ ካሉ ህጻናት ጋር ለማገናኘት ዝግጁ መሆኑንም ጠቁመዋል። ታህሳስ 28 ቀን 2011 የዘውዲቱ መሸሻ የሕፃናት ማሳደጊያን የጎበኙት ጠ/ሚር ዓቢይ አሕመድና ቀዳማዊት እመቤት ዝናሽ ታያቸው የቃጠሎ አደጋ የደረሰበትን የሕፃናት ማሳደጊያ ለመደገፍ ቃል በገቡት መሰረት የካቲት 2011
መጨረሻ አካባቢ የመሰረት ድንጋይ ማስቀመጣቸው የሚታወስ ነው። እንደ ቀዳማዊት እመቤት ዝናሽ ማብራሪያ፤ ጽህፈት ቤታቸው በዚህ ዓመት 20 ትምህርት ቤቶችን አስገንብቶ የማስመረቅ እቅድ ይዞ እየተንቀሳቀሰ ነው። በሚቀጥሉት ወራት የሚመረቁ ትምህርት ቤቶች መኖራቸውንም አንስተዋል። ትምህርት ቤቶቹ የመማር እድል ያላገኙ ልጆች እንዲማሩ እድል እንደሚሰጥ አብራርተዋል። ወይዘሮ ዘውዲቱ መሸሻ በበኩላቸው፤ የፕሮጀክቱ ግንባታ በዚህ አጭር ጊዜ ውስጥ ይጠናቀቃል ብለው እንዳልጠበቁ በመግለጽ ፕሮጀክቱ ተጠናቅቆ በዓይናቸው በማየታቸው መደሰታቸውን ገልጸዋል። ለቀዳማዊት እመቤትም ምስጋናቸውን አቅርበዋል። ለቀዳማዊቷ እመቤ ትም ስጦታ አበርክተዋል። የአዲስ አበባ ከተማ አስተዳደር ምክትል ከንቲባ ኢንጂነር ታከለ ኡማ በበኩላቸው፤ የቀዳማዊት እመቤት ጽህፈት ቤት የህጻናት ማሳደጊያ ገንብቶ በማስረከቡ አመስግነው፤ “ዛሬ ትልቅ ደረጃ የደረሱት ሰዎች በሆነ ወቅት ሌሎች ሰዎች ድጋፍ ስላደረጉላቸው መሆኑን በማውሳት፤ በዚያን ጊዜ እነዚያ ሰዎች ድጋፍ ባያደርጉ ዛሬ ትልቅ ደረጃ መድረስ አይችሉም ነበር” ብለዋል። ዛሬ ድጋፍ እየተደረገላቸው ያሉ ህጻናትም ነገ ትልቅ ቦታ እንደሚደርሱ በማሰብ ድጋፍ ማድረግ አስፈላጊ መሆኑን አንስተዋል። የከተማ አስተዳደሩ በቀጣይ ጊዜያትም የቀዳማዊት እመቤት ጽህፈት ቤት ለሚሰራቸው ሥራዎች ተገቢውን ድጋፍ ለማድረግ ዝግጁ ነው ብለዋል። በምረቃ ፕሮግራሙ ላይ ከፍተኛ የመንግሥት የሥራ ኃላፊዎች የተገኙ ሲሆን፤ በግንባታው ላይ ለተሳተፉና የተለያዩ ድጋፎችን ያደረጉ ድርጅቶችና ግለሰቦች እውቅና ተሰጥቷቸዋል።አዲስ ዘመን መስከረም 23/2012መላኩ ኤሮሴ 